CELEX: 62017TN0029
Language: da
Date: 2017-01-17 00:00:00
Title: Sag T-29/17: Sag anlagt den 17. januar 2017 — RQ mod Kommissionen

27.3.2017   
            
            
               DA
            
            
               Den Europæiske Unions Tidende
            
            
               C 95/15
            
         Sag anlagt den 17. januar 2017 — RQ mod Kommissionen
   (Sag T-29/17)
   (2017/C 095/24)
   Processprog: fransk
   
      Parter
   
   
      Sagsøger: RQ (ved advokat É. Boigelot)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen fremmes til realitetsbehandling og der gives sagsøgeren medhold.
            
         
               —
            
            
               Følgelig annulleres Europa-Kommissionens afgørelse af 2. marts 2016, C(2016)1449 final, vedrørende en anmodning om ophævelse af immunitet, meddelt den 11. marts 2016, som sagsøgeren fik kendskab til den 14. marts 2016 efter hans tilbagekomst fra en tjenesterejse.
            
         
               —
            
            
               Om fornødent annullation af afgørelsen af 5. oktober 2016, med referencen Ares(2016)5814495 — 07/10/2016, meddelt den 7. oktober 2016, hvorved ansættelsesmyndigheden afslog sagsøgerens klage, som han havde indgivet den 10. juni 2016, med referencen Nr. R/317/16.
            
         
               —
            
            
               Europa-Kommissionen tilpligtes under alle omstændigheder at betale sagens omkostninger i overensstemmelse med artikel 134, stk. 1, og artikel 135 i Rettens procesreglement.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført fem anbringender.
   
               1.
            
            
               Første anbringende vedrører tilsidesættelse af vedtægten for tjenestemænd i Den Europæiske Union (herefter »vedtægten«), og navnlig af dennes artikel 23, samt af artikel 17 i protokol nr. 7 vedrørende Den Europæiske Unions privilegier og immuniteter, og tilsidesættelse af det princip, som pålægger administrationen kun at vedtage en afgørelse på grundlag af lovligt uanfægtelige grunde, dvs. relevante grunde, der ikke er behæftet med et åbenbart urigtigt skøn.
            
         
               2.
            
            
               Andet anbringende vedrører tilsidesættelse af vedtægten, bl.a. dennes artikel 24, og tilsidesættelse af omsorgspligten.
            
         
               3.
            
            
               Tredje anbringende vedrører tilsidesættelse af begrundelsespligten, navnlig af artikel 41, stk. 2, tredje led, i Den Europæiske Unions charter om grundlæggende rettigheder, af artikel 296 i traktaten om Den Europæiske Unions funktionsmåde, af artikel 25 i vedtægten og af den offentlige interesse.
            
         
               4.
            
            
               Fjerde anbringende vedrører tilsidesættelse af den berettigede forventning og anlæggelse af et åbenbart urigtigt skøn.
            
         
               5.
            
            
               Femte anbringende vedrører tilsidesættelse af den almindelige udøvelse af retten til forsvar, og navnlig af retten til at blive hørt, af pligten til upartiskhed og af overholdelsen af uskyldsformodningen, og undladelse af at handle hurtigt, navnlig hvad angår overholdelsen af rimelige tidsfrister.